พระราชกฤษฎีกา

กำหนดผู้ใช้พลังงานไฟฟ้า (ฉบับที่ ๕)

พ.ศ. ๒๕๓๓

ภูมิพลอดุลยเดช ป.ร.

ให้ไว้ ณ วันที่ ๒๔ ธันวาคม พ.ศ. ๒๕๓๓

เป็นปีที่ ๔๕ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดผู้ใช้พลังงานไฟฟ้าที่การไฟฟ้าฝ่ายผลิตแห่งประเทศไทย จะจัดส่งหรือจำหน่ายให้ตามพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ เพิ่มเติม

อาศัยอำนาจตามความในมาตรา ๑๕๙ ของรัฐธรรมนูญแห่งราชอาณาจักรไทยและมาตรา ๖ (๑) (ข) แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้เรียกว่า “พระราชกฤษฎีกากำหนดผู้ใช้พลังงานไฟฟ้า (ฉบับที่ ๕) พ.ศ. ๒๕๓๓”

มาตรา ๒[[๑]](https://www.krisdika.go.th/librarian/getfile?sysid=301762&ext=htm" \l "_ftn1" \o ")  พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้เพิ่มความต่อไปนี้เป็น (๑๖) (๑๗) (๑๘) และ (๑๙) ของมาตรา ๓ แห่งพระราชกฤษฎีกากำหนดผู้ใช้พลังงานไฟฟ้า พ.ศ. ๒๕๑๒ ซึ่งแก้ไขเพิ่มเติมโดยพระราชกฤษฎีกากำหนดผู้ใช้พลังงานไฟฟ้า (ฉบับที่ ๔) พ.ศ. ๒๕๒๕

“(๑๖) บริษัทไทยพลาสติกและเคมีภัณฑ์ จำกัด สำหรับโรงงานของบริษัทซึ่งตั้งอยู่ที่นิคมอุตสาหกรรมมาบตาพุด ตำบลมาบตาพุด อำเภอเมืองระยอง จังหวัดระยอง

(๑๗) บริษัทไทยโพลิเอททิลีน จำกัด สำหรับโรงงานของบริษัทซึ่งตั้งอยู่ที่นิคมอุตสาหกรรมมาบตาพุด ตำบลมาบตาพุด อำเภอเมืองระยอง จังหวัดระยอง

(๑๘) บริษัทเอ็ชเอ็มซีโปลีเมอส์ จำกัด สำหรับโรงงานของบริษัทซึ่งตั้งอยู่ที่นิคมอุตสาหกรรมมาบตาพุด ตำบลมาบตาพุด อำเภอเมืองระยอง จังหวัดระยอง

(๑๙) บริษัทบางกอกอินดัสเทรียลแก๊ส จำกัด สำหรับโรงงานของบริษัทซึ่งตั้งอยู่ที่นิคมอุตสาหกรรมมาบตาพุด ตำบลมาบตาพุด อำเภอเมืองระยอง จังหวัดระยอง”

ผู้รับสนองพระบรมราชโองการ

พลเอก ชาติชาย  ชุณหะวัณ

นายกรัฐมนตรี

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากรัฐบาลมีนโยบายที่จะสนับสนุนโครงการอุตสาหกรรมปิโตรเคมี โดยให้การไฟฟ้าฝ่ายผลิตแห่งประเทศไทยจำหน่ายพลังงานไฟฟ้าที่จัดซื้อจากบริษัทปิโตรเคมีแห่งชาติ ให้แก่โรงงานปิโตรเคมีบางรายในกลุ่มโครงการอุตสาหกรรมปิโตรเคมี คือ บริษัทไทยพลาสติก และเคมีภัณฑ์ จำกัด บริษัทไทยโพลิเอททิลีน จำกัด บริษัทเอ็ชเอ็มซีโปลีเมอส์ จำกัด และบริษัทบางกอกอินดัสเทรียลแก๊ส จำกัด ได้ แต่โดยที่มาตรา ๖ (๑) (ข) แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ บัญญัติให้การไฟฟ้าฝ่ายผลิตแห่งประเทศไทยจัดส่งหรือจำหน่ายพลังงานไฟฟ้าให้แก่ผู้ใช้พลังงานไฟฟ้าตามที่กำหนดในพระราชกฤษฎีกา  จึงจำเป็นต้องตราพระราชกฤษฎีกานี้